b'\n_START_ARTICLE_\nMalasyong Malay\n_START_SECTION_\nArtikulo 160 ng Saligang Batas ng Malaysia\n_START_PARAGRAPH_\nNagtatakda ang Artikulo 160\xc2\xa0ng sari\xe2\x80\x99t saring mga katawagang gamit sa Saligang Batas. Mahalaga ang impakt nito sa Islam sa Malaysia at sa mga Malay dahil sa pagtakda nito sa ilalim ng sugnay 2 sa kung sino ang isang Malay. Naging mabisa ito pagkatapos ng 31 Agosto 1957 (\xe2\x80\x9cMerdeka Day\xe2\x80\x9d o \xe2\x80\x9cAraw ng Kalayaan\xe2\x80\x9d) sa Kanlurang Malaysia, at naging mabisa rin ito sa Singapore at Silangang Malaysia nung nakipagsanib sila sa Malaya noong 1963. Hindi na mabisa ang artikulo sa Singapore, buhat ng paghayag nito ng kalayaan mula sa Malaysia noong 1965; naaapektuhan nito gayunman ang legal na katayuan ng mga Malay na Singaporean pag pumapasok sila ng Malaysia.\n_START_SECTION_\nDepinisyon ng isang Malay\n_START_PARAGRAPH_\nItinatakda ng artikulo ang isang Malay bilang isang mamamayang Malaysian na pinanganak sa isang mamamayang Malaysian na nagpahayag ng kaniyang pagka-Muslim, Malay ang kinagawiang wika, may kaugaliang Malay, at nakatira sa Malaysia o Singapore. Ang kalabasan nito ay na ang sinumang mamamayan na Malay na umalis sa Islam ay hindi na itinuturing na Malay ayon sa batas. Dahil dito, ang mga tanging karapatang Bumiputra na ibinibigay sa mga Malay sa ilalim ng Artikulo 153 ng Saligang Batas, ang Bagong Patakarang Pang-ekonomiya, atbp., ay binabawi sa mga iyong nag-palit-pananampalataya._NEWLINE_Gayundin, ang sinumang di-Malay na Malaysian na magpasampalataya sa Islam ay maaaring hilingin ang mga tanging karapatang Bumiputra, kung maabot niya ang iba pang mga kondisyon. Ipinapahayag sa isang aklat-pampaaralan na tumatalima sa silabus sa Araling Malaysian ng pamahalaan na: \xe2\x80\x9cThis explains the fact that when a non-Malay embraces Islam, he is said to masuk Melayu (become a Malay). That person is automatically assumed to be fluent in the Malay language and to be living like a Malay as a result of his close association with the Malays.\xe2\x80\x9d'